text: Бедните предпочитат да купуват дърва с помощите за топлото - Вестник Утро
  Бедните предпочитат да купуват дърва с помощите за топлото
  Русе	| От: Нели Пигулева | 29 октомври 2014, 22:30	| коментара | Брой: 7260
  7181 молби вече са подали жители на Русенска област, които очакват да получат помощи за отопление. За миналия отоплителен сезон общо молбите на русенци са били 7153, а до крайния срок тази година - 31 октомври, има още няколко дни, така че вероятно заявленията ще се увеличат още, каза юрисконсултът на регионалната дирекция "Социално подпомагане" Благомил Благоев. Досега има 572 отказа заради несъответствие на доходните критерии или неверни данни, обясни Благоев.
  5859 от гражданите заявяват, че искат да се отопляват с дърва и въглища, а само 1076 души предпочитат електричество и парно. Месечните помощи от 65 лева и 72 стотинки се превеждат директно на "Топлофикация" и Енергото, а парите за твърдо гориво се изплащат на хората на ръка или във вид на ваучери, поясни Благоев. До момента са отпуснати 1 800 000 лева, а за целия сезон през 2013 г. общата сума е била 2 180 000 лева.